തരിശ് സ്കൂളില് പച്ചക്കറി കൃഷിക്ക് തുടക്കമായി കരുവാരകുണ്ട്: കരുവാരകുണ്ട് തരിശ് ജിഎല്പി സ്കൂളില് കാര്ഷിക വികസന കര്ഷക ക്ഷേമ വകുപ്പിന്റെ ഗ്രോബാഗ് കൃഷിക്ക് തുടക്കമായി.ഗ്രോബാഗുകളിലാണ് കൃഷി ചെയ്യുന്നത്. ബ്ലോക്ക് പഞ്ചായത്തംഗം ശൈലേഷ് പട്ടിക്കാടന് ഉദ്ഘാടനം ചെയ്തു. സ്കൂളിന്റെ ടെറസിലാണ് 50 ഗ്രോബാഗുകളില് പച്ചക്കറി കൃഷി നടത്തുന്നത്. കാര്ഷിക വികസന കര്ഷക ക്ഷേമ വകുപ്പിന്റെ കൃഷി വികസന പദ്ധതി 2021 ന്റെ ഭാഗമായാണ് കൃഷി. വിവിധ തരത്തിലുള്ള പച്ചക്കറികളാണ് ഇത്തരത്തില് കൃഷി ചെയ്യുന്നത്.ചടങ്ങില് പിടിഎ പ്രസിഡന്റ് ഒ.പി.കമാല് അധ്യക്ഷത വഹിച്ചു. വാര്ഡ് അംഗങ്ങളായ ഗിരിഷ് തച്ചന്പറ്റ, സുഫൈറ, കൃഷി ഓഫീസര് ഷാബാസ് ബീഗം, എച്ച്എം ഇന് ചാര്ജ് വി.സതീഷ് കുമാര്, വി.കെ.ജിഷ്ണു, ബി.പി.ബിന്ദു, സുജിഷ, എം.മാനസ എന്നിവര് നേതൃത്വം നല്കി.